****

**ระบบการรับบุคคลเข้าศึกษาระดับปริญญาตรี**

**หลักสูตรสัตวแพทยศาสาตรบัณฑิต**

**คณะสัตวแพทยศาสตร์ มหาวิทยาลัยขอนแก่น**

**ประจำปีการศึกษา 2557**

🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜

**ระบบการรับนักศึกษาหลักสูตรสัตวแพทยศาสตรบัณฑิต มีดังต่อไปนี้**

**แผนการรับนักศึกษา**

* จำนวนการรับเข้าปีการศึกษา 2557 เป็นไปตามหลักสูตร สัตวแพทยศาสตรบัณฑิต (ปรับปรุง 2555) ซึ่งเห็นชอบโดยสัตวแพทยสภา คือ ไม่เกิน 95 คน (โดยมีสัดส่วน นักศึกษา ไม่เกิน 8 คน ต่ออาจารย์ผู้สอน 1 คน)
* แผนการรับเข้าประจำปี พิจารณาโดย กรรมการบริหารหลักสูตร คณะกรรมการประจำคณะ โดยมีช่องทาง จำนวน คุณสมบัติ และกำหนดการณ์ต่างๆ ในการรับนักศึกษา ดังนี้

1. **ระบบโควตา (Quota) จำนวน 35 คน**

* ภาคตะวันออกเฉียงเหนือ จำนวน 25 คน
* ภาคเหนือ (ผ่าน ม.เชียงใหม่) จำนวน 3 คน
* ภาคใต้ (ผ่าน ม.สงขลา) จำนวน 3 คน
* ภาคกลางและภาคตะวันออก จำนวน 3 คน
* โครงการคุณธรรม จริยธรรม จำนวน 1 คน

โดยได้กำหนดเกณฑ์ความรู้ของบุคคลที่จะเข้าศึกษาต่อในคณะสัตวแพทยศาสตร์ มหาวิทยาลัยขอนแก่น ตามกลุ่มสาระการเรียนรู้ 8 กลุ่มสาระ ดังนี้

|  |  |  |  |
| --- | --- | --- | --- |
| กลุ่ม | วิชา | ค่าน้ำหนัก | หมายเหตุ |
| สาระวิชาหลัก (มข) | 01 ภาษาไทย | 5 | จะต้องได้คะแนนขั้นต่ำไม่น้อยกว่าร้อยละ 25 |
| 02 สังคมศึกษา | 5 |
| 03 ภาษาอังกฤษ | 20 |
| 04 คณิตศาสตร์ (วิทย์) | 15 |
| 05 วิทยาศาสตร์ทั่วไป | - |
| 06 เคมี | 20 |
| 07 ชีววิทยา | 20 |
| 08 ฟิสิกส์ | 10 |
| **รวม** | **95** |
|  | **85 ความถนัดทั่วไป (GAT)** | **10** |  |
|  | **72 ความถนัดทางวิทยาศาสตร์** | **10** |  |
|  | **GPAX** | **5** |  |

1. **ระบบกลาง (Admissions) จำนวน 20 คน**

การรับบุคคลเข้าศึกษาในระบบกลาง (Admissions) ซึ่งสมาคมอธิการบดีแห่งประเทศไทย (สอท) ได้จัดให้มีระบบการรับสมัครผ่านอินเตอร์เน็ท เว็บไซต์ <http://www.aupt.or.th/index.php> ซึ่งระบุองค์ประกอบและค่าร้อยละในกลุ่มสาขาวิชาไว้ ดังนี้

|  |  |
| --- | --- |
| **กลุ่มที่ 1 วิทยาศาสตร์สุขภาพ** | |
| 1.1 สัตวแพทยศาสตร์ สหเวชศาสตร์ สาธารณสุขศาสตร์ เทคนิคการแพทย์ วิทยาศาสตร์การกีฬา | |
| **องค์ประกอบ** | **ค่าร้อยละ** |
| 1. GPAX | 20 |
| 2. O-net | 30 |
| 3. GAT | 20 |
| 4. PAT |  |
| 4.1 PAT 2 | 30 |

1. **ระบบรับตรง โครงการพิเศษ จำนวน 40 คน**

สำหรับการรับสมัครบุคคลเข้าศึกษาในโครงการพิเศษ หลักสูตรสัตวแพทยศาสตรบัณฑิต มีเกณฑ์

การรับเข้า ดังนี้

1. **คุณสมบัติของผู้เข้าศึกษา**

ผู้สมัครเข้าศึกษาในโครงการพิเศษหลักสูตรสัตวแพทยศาสตรบัณฑิต ต้องมีคุณสมบัติส่วนบุคคล

ดังนี้

- สำเร็จการศึกษาไม่ต่ำกว่าระดับมัธยมศึกษาตอนปลายสายสามัญที่ **เน้นวิทยาศาสตรและคณิตศาสตร** หรือ

- สำเร็จการศึกษา**ระดับปริญญาตรีทางด้านวิทยาศาสตร์**

- ไม่เคยต้องโทษในคดีอาญา เว้นแต่ความผิดที่ได้กระทำโดยประมาท หรือความผิดลหุโทษ

- ไม่เคยต้องพ้นสภาพจากความเป็นนักศึกษาในสถาบันใดๆ เพราะความผิดทางวินัย

- เป็นผู้มีร่างกายและสุขภาพสมบูรณ์คือ ไม่เป็นผู้ทุพพลภาพไร้ความสามารถและจิตฟั่นเฟือน ไม่สมประกอบ และต้องมีบุคลิกภาพที่คณะกรรมการรับบุคคลเข้าศึกษาพิจารณาแล้วเห็นว่า**ไม่เป็นอุปสรรคต่อการศึกษาและการประกอบอาชีพ**

- ผู้มีสิทธิ์เข้าศึกษาต้องผ่านการตรวจสุขภาพ เพื่อทดสอบสมรรถนะความเหมาะสมในวิชาชีพ ดังนี้

1. ไม่มีความผิดปกติในการเห็นภาพ หรือไม่มีลักษณะอย่างใดอย่างหนึ่ง ดังนี้

- สายตาบอดสนิท ไม่สามารถรับแสงได้ข้างหนึ่ง

- สายตาไม่ปกติ เมื่อรักษาโดยใช้แว่นแล้วยังมีสายตาต่ำกว่า 6/24 ทั้งสองข้าง

- สายตาข้างที่ดี ต่ำกว่า 6/12 เมื่อได้รับการแก้ไขแล้ว

2. ไม่มีอาการหูหนวก หรือหูตึง (threshold ในวัดการได้ยินสูงกว่า 40 dB)

3. ไม่มีอาการตาบอดสีชนิดรุนแรงทั้งสองข้าง

4. เป็นผู้ไม่มีโรคติดต่อร้ายแรง โรคที่สังคมรังเกียจ หรือโรคสำคัญที่เป็นอุปสรรคต่อการศึกษา ได้แก่

- โรคเรื้อน

- วัณโรคปอดที่คณะกรรมการแพทย์เห็นว่าเป็นอุปสรรคต่อการศึกษาและการประกอบอาชีพ

- โรคพิษสุราเรื้อรัง

- ติดยาเสพติดให้โทษ

- โรคหัวใจที่คณะกรรมการแพทย์เห็นว่าจะวายได้ง่าย

- โรคเรื้อรัง เช่น เบาหวานที่ควบคุมไม่ได้ โรคไตที่รักษาหายขาดไม่ได้ และความดันโลหิตสูงที่รักษาให้หายขาดไม่ได้

- โรคอื่น ๆ หรือความผิดปกติที่คณะกรรมการแพทย์เห็นว่าเป็นอุปสรรคต่อการศึกษาและการประกอบอาชีพ

**2. การสอบข้อเขียน และสอบสัมภาษณ์ :**

ผู้สมัครเข้าศึกษาในโครงการพิเศษฯ ต้องสอบข้อเขียนใน 5 วิชา คือ (1) คณิตศาสตร์ (2) ชีววิทยา (3) เคมี (4) ภาษาอังกฤษ และ (5) ความถนัดทางสัตวแพทย์ โดยค่าคะแนนในรายวิชาคณิตศาสตร์ ชีววิทยา เคมี และภาษาอังกฤษ คิดเป็นวิชาละ 100 คะแนน วิชาความถนัดทางสัตวแพทย์ คิดเป็น 50 คะแนน รวมคะแนนสอบข้อเขียน 450 คะแนน โดยคิดคะแนนการสอบข้อเขียนเป็นร้อยละ 80 และ สอบสัมภาษณ์ โดยคิดคะแนนเป็นร้อยละ 20 ของคะแนนสอบเข้าทั้งหมด

ผู้มีสิทธิ์เข้ารับการสัมภาษณ์ ได้แก่ ผู้ที่สอบข้อเขียนได้คะแนนรวม 5 วิชาสูงสุดของแต่ละกลุ่ม และต้องมีคะแนนสอบแต่ละรายวิชาไม่ต่ำกว่าร้อยละ 25 และเมื่อรวมคะแนนทุกรายวิชาแล้วต้องไม่ต่ำกว่า 200 คะแนน

ผู้ที่ได้คะแนนสอบสัมภาษณ์น้อยกว่า 12 จากคะแนนเต็ม 20 คะแนน จะถือว่าไม่ผ่านการสอบสัมภาษณ์

**กระบวนการรับนักศึกษา**

งานบริการการศึกษาของคณะ เป็นหน่วยงานที่รับผิดชอบในการ ดำเนินการ และประสานงานกับส่วนต่างๆที่เกี่ยวข้อง ดังนี้

1. **การรับผ่านระบบโควตา (Quota) และ การรับผ่านระบบกลาง (Admissions)**

* ประสานกับมหาวิทยาลัยขอนแก่น และภูมิภาคอื่นๆ เพื่อรับสมัคร และสอบคัดเลือกนักศึกษาโดยการสอบข้อเขียน
* จัดสอบสัมภาษณ์ ผู้ผ่านการสอบข้อเขียน
* ประสานโรงพยาบาลศรีนครินทร์ เพื่อตรวจร่างกายผู้เข้าสอบสัมภาษณ์
* ประสานกับมหาวิทยาลัยขอนแก่นในการลงทะเบียนรับนักศึกษาประจำปี

1. **การรับตรง โครงการพิเศษ**

* จัดประชุมกรรมการบริหารหลักสูตร โครงการพิเศษ เพื่อ แต่งตั้งกรรมการดำเนินการชุดต่างๆ รวมทั้งกำหนดแนวปฏิบัติ และกำหนดการที่เกี่ยวข้อง
* จัดสอบข้อเขียน และจัดสอบสัมภาษณ์
* ประสานโรงพยาบาลศรีนครินทร์ เพื่อตรวจร่างกายผู้เข้าสอบสัมภาษณ์
* ประสานกับมหาวิทยาลัยขอนแก่นในการลงทะเบียนรับนักศึกษาประจำปี

**ภาคผนวก**

1. ประกาศรับนักศึกษา แต่ละช่องทาง
2. หน้าที่ของคณะกรรมการชุดต่างๆ